Tog is sy ná dekades in die bedryf steeds bekend vir haar goue stem. Haar “Ek verlang nog altyd” (later die temalied van die rolprent Soekie) saam met Jan Grové, haar sangmaat in die vroeë sewentigs, het haar volksbesit gemaak. En “Sweef soos ’n arend”, uit haar eie pen, is vandag nog gewild.
Ongelukkig sien en hoor ons maar min van Mynie. In die tyd ná die dood van die liefde van haar lewe, die voormalige kunshoof van ’n advertensiemaatskappy en eenmalige akteur Chipi van der Merwe, meer as 29 jaar gelede, het sy besluit dis tyd om uit die kollig te tree.